LIETUVOS RESPUBLIKOS

EURO ĮVEDIMO LIETUVOS RESPUBLIKOJE ĮSTATYMO NR. XII-828 29 STRAIPSNIO PAKEITIMO

ĮSTATYMAS

2015 m. gruodžio 1 d. Nr. XII-2104

Vilnius

1 straipsnis. 29 straipsnio pakeitimas

1. Pakeisti 29 straipsnio 8 dalį ir ją išdėstyti taip:

„8. Administracinių nusižengimų protokolus dėl šio įstatymo pažeidimų surašo šio straipsnio 4 dalyje nurodytų institucijų tam įgalioti pareigūnai ar darbuotojai, dirbantys pagal darbo sutartis.“

2. Pakeisti 29 straipsnio 9 dalį ir ją išdėstyti taip:

„9. Šio įstatymo pažeidimų bylų teisena vyksta, šio straipsnio 2 ir 3 dalyse numatytos administracinės nuobaudos parenkamos ir baudų dydžiai nustatomi bei nutarimai skirti administracines nuobaudas vykdomi vadovaujantis Lietuvos Respublikos administracinių nusižengimų kodeksu.“

2 straipsnis. Įstatymo įsigaliojimas ir taikymas

1. Šis įstatymas įsigalioja 2016 m. balandžio 1 d.

2. Lietuvos Respublikos euro įvedimo Lietuvos Respublikoje įstatymo (toliau – Euro įvedimo Lietuvos Respublikoje įstatymas) pažeidimų, dėl kurių protokolai surašyti iki 2016 m. balandžio 1 d., teisena vyksta, Euro įvedimo Lietuvos Respublikoje įstatymo 29 straipsnio 2 ir 3 dalyse numatytos administracinės nuobaudos parenkamos ir baudų dydžiai nustatomi bei nutarimai skirti administracines nuobaudas vykdomi vadovaujantis Lietuvos Respublikos administracinių teisės pažeidimų kodeksu.

3. Euro įvedimo Lietuvos Respublikoje įstatymo pažeidimų, dėl kurių protokolai surašyti po 2016 m. balandžio 1 d., teisena vyksta, Euro įvedimo Lietuvos Respublikoje įstatymo 29 straipsnio 2 ir 3 dalyse numatytos administracinės nuobaudos parenkamos ir baudų dydžiai nustatomi bei nutarimai skirti administracines nuobaudas vykdomi vadovaujantis Lietuvos Respublikos administracinių nusižengimų kodeksu.

Skelbiu šį Lietuvos Respublikos Seimo priimtą įstatymą.

Respublikos Prezidentė	Dalia Grybauskaitė